Πρόταση κανονισμού του Συμβουλίου για τον καθορισμό, για την περίοδο εμπορίας 1996/97, των παραγώγων τιμών παρεμβάσεως λευκής ζάχαρης, της τιμής παρεμβάσεως της ακατέργαστης ζάχαρης, των ελαχίστων τιμών τεύτλων Α και τεύτλων Β καθώς και του ποσού αποδόσεως για την αντιστάθμιση των εξόδων αποθεματοποιήσεως (COM(96)0044 - C4-0164/96 - 96/0903(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 104)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

εκτιμώντας ότι ο ομαλός ανεφοδιασμός ορισμένων περιοχών της ΕΕ προϋποθέτει τη δυνατότητα έγκρισης μέτρων διαχείρισης, σε περίπτωση εκτάκτων περιστάσεων όπως είναι η ξηρασία; ότι, μεταξύ αυτών των μέτρων, αποτελεσματική μπορεί να είναι η μείωση της υποχρεωτικής περιόδου αποθεματοποίησης της αποκτηθείσας ζάχαρης;

(Τροπολογία 20)

Άρθρο 4

>Αρχικό κείμενο>

Το ποσό αποδόσεως που αναφέρεται στο άρθρο 8 του κανονισμού (ΕΟΚ) αριθ. 1785/81 καθορίζεται σε 0,41 Ecu/100 kg ζάχαρης ανά μήνα.

>Κείμενο μετά την ψηφοφορία στο ΕΚ>

Το ποσό αποδόσεως που αναφέρεται στο άρθρο 8 του κανονισμού (ΕΟΚ) αριθ. 1785/81 καθορίζεται σε 0,45 Ecu/100 kg ζάχαρης ανά μήνα.

(Τροπολογία 105)

ΑΡΘΡΟ 4α (νέο)

Άρθρο 27, παράγραφος 4α (νέα) (κανονισμός (ΕΟΚ) 1785/81)

>Κείμενο μετά την ψηφοφορία στο ΕΚ>

Στο άρθρο 27 του κανονισμού (ΕΟΚ) αριθ. 1785/81 προστίθεται η ακόλουθη παράγραφος 4α:

"4α. Σε περίπτωση φυσικών καταστροφών (ξηρασία, κ.λπ.) σε κάποια περιοχή της ΕΕ και στο μέτρο που η εφαρμογή όσων προβλέπει το άρθρο, δεν επιτρέπει την εξασφάλιση του ομαλού ανεφοδιασμού της εν λόγω περιοχής, είναι δυνατόν να αποφασισθεί, σύμφωνα με την προβλεπόμενη στο άρθρο 41 διαδικασία, η μείωση της περιόδου υποχρεωτικής αποθεματοποίησης κατά ένα έτος για μια συγκεκριμένη ποσότητα ζάχαρης η οποία επιτρέπει την διασφάλιση του ομαλού ανεφοδιασμού αυτής της περιοχής.»

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τον καθορισμό, για την περίοδο εμπορίας 1996/97 των παραγώγων τιμών παρέμβασης λευκής ζάχαρης, της τιμής παρέμβασης της ακατέργαστης ζάχαρης, των ελαχίστων τιμών τεύτλων Α και τεύτλων Β καθώς και του ποσού απόδοσης για την αντιστάθμιση των εξόδων αποθεματοποίησης (CΟΜ(96)0044 - C4-0164/96 - 96/0903/CΝS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο CΟΜ(96)0044 - 96/0903(CΝS) ((ΕΕ C 125 της 27.4.1996, σελ. 10)),

- έχοντας κληθεί από το Συμβούλιο να γνωμοδοτήσει (C4-0164/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων και της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0117/96),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής;

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά;

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής;

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.